हिमाचल से लाकर बहादुरगढ़ में होनी थी तेंदुए की खाल की डील
तेंदुएकी खाल के साथ गिरफ्तार किए गए आरोपियों के तार अंतरराज्यीय गिरोह के साथ जुड़े होने का खुलासा हुआ है। दोनों आरोपी सब्जी मंडी में टमाटर सप्लाई का काम करते हैं। वे हिमाचल से टमाटरों की क्रेट के बीच में खाल को छिपाकर यहां ले आते हैं। पकड़े गए दोनों आरोपी राजेंद्र और प्रवीण बहादुरगढ़ के निवासी हैं।
पुलिस पूछताछ में आरोपियों ने बताया कि हिमाचल में वन्य प्राणियों की हत्या की जाती है और उनकी खाल अन्य अंगों को बेचने के लिए पार्टी को बहादुरगढ़ बुलाया जाता है। पहले पार्टी को माल दिखाकर संतुष्ट किया जाता है, उसके बाद पेमेंट लेकर खाल को पार्टी के हवाले कर दिया जाता है। इस रैकेट के दो सदस्य पकड़े जाने से दिल्ली और एनसीआर में इस गोरखधंधे का पर्दाफाश हुआ है। विभाग द्वारा उसके खिलाफ वाइल्ड लाइफ ऐक्ट के तहत मामला दर्ज किया गया है।
जालबिछाकर फंसाते हैं जानवरों को : गिरफ्तारआरोपी ने पुलिस को बताया की उन्हें खाल की डिलीवरी मिली थी। जिसे आगे खरीददार को देना था। जबकि लेपर्ड जैसे खतरनाक जानवरों को मारने के लिए हिमाचल में ही अन्य लोग मौजूद हैं। वे फंदा लगा कर जानवरों को पहले फंसाते हैं और फिर लाठियों से मारकर उसकी हत्या कर देते हैं। उसने बताया कि दूसरे तरीके में एक बकरी को जहर देकर मार दिया जाता है। फिर जहर से मरी बकरी को चारे के तौर पर ऐसी जगह रख देते हैं जहां से तेंदुआ गुजरता है। तेंदुआ इस जहरीली बकरी को खाकर खुद मर जाता है। आरोपियों से लाल कपड़े में लिपटी तेंदुए की खाल बरामद की गई।
^छानबीन में अवैध शिकार और तस्करी से जुड़े कई ओर मामले भी सामने सकते हैं। आरोपियों ने ही तेंदुओं का शिकार किया था या फिर इसके पीछे ओर कोई गिरोह शामिल है। इसको लेकर छानबीन की जा रही है। विष्णुप्रसाद, एसएचओ सिटी
^पकड़ेगए आरोपियों के खिलाफ वन्य प्राणी सुरक्षा अधिनियम के तहत एफआईआर दर्ज करवाई गई है। ये लोग टमाटर की गाड़ी में छिपाकर खाल लेकर आते थे और बहादुरगढ़ में खरीदारों को देते थे। पूरे गिरोह को पकड़ने के लिए हमारी टीमें लगी हुई हैं। देवेंद्रहुड्डा, इंस्पेक्टर वाइल्ड लाइफ
ट्रैप लगाकर पकड़ा
एंटीकरप्शन एंड क्राइम कंट्रोल समिति की तरफ से वाइल्ड लाइफ इंस्पेक्टर देवेंद्र हुड्डा को जानकारी दी गई थी कि बहादुरगढ़ में कुछ तस्कर विलुप्त प्रजाति के तेंदुओं को बेचने की फिराक में हैं। सूचना के आधार पर उन्होंने वन्य प्राणी विहार भिंडावास के निरीक्षक जयभगवान, सहायक देवेंद्र, वन्य प्राणी रक्षक सतबीर, प्रवीण आदि की एक टीम गठित की। टीम ने सिटी थाना के एसएचओ विष्णुप्रसाद अन्य पुलिस कर्मियों को शामिल किया। टीम ने रात के समय झज्जर रोड स्थित मोहन नगर में शिकारियों को पकड़ने के लिए ट्रैप लगा दिया।
बहादुरगढ़ . तेदूंएकी खाल के साथ दो लोगों को गिरफ्तार किया गया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva